তাইপেই অববাহিকা
তাইপেই অববাহিকা (চীনা: 台北盆地; ফিনিন: Táiběi Péndì) হল উত্তর তাইওয়ানের একটি ভৌগোলিক অঞ্চল। এটি তাইওয়ানের দ্বিতীয় বৃহত্তম অববাহিকা। অববাহিকাটি উত্তরে ইয়াংমিংস্তান, পশ্চিমে লিঙ্কউ মেসা এবং দক্ষিণ-পূর্বে জুয়েশান ব্যাপ্তি (ঐতিহ্যবাহী চীনা: 雪山山脈) দ্বারা বেষ্টিত। অববাহিকাটির আকার প্রায় একটি ত্রিভুজের মত। এর তিনটি কোণা যথাক্রমে নাঙ্গাং, জিঞ্জহুয়াংয়ের হুইলং এবং বেইতউ-এর গুয়ান্ডু অবস্থিত। তাইপেই অববাহিকা হতে উৎপন্ন নদীসমূহের মধ্যে তামসুই নদী, কিলাং নদী, দাহান নদী এবং জিন্ডিয়ান নদী প্রধান। প্রাগৈতিহাসিক কালে, তাইপেই অববাহিকাটি কেটাগ্যালানদের (আদিবাসী) বাসস্থান ছিল। হ্যান চীনারা এই অঞ্চলে অষ্টাদশ শতক পর্যন্ত তাদের নিবাস গড়েনি। বর্তমানে তাইপেই অববাহিকাটি তাইপেই শহর এবং নব্য তাইপেই শহরের সীমানার মাঝে অবস্থিত এবং সেইসাথে এটি তাইওয়ানের বৃহত্তম তাইপেই মহানগরীয় অঞ্চল।